تورکیه بؤیوک میللت مجلیسی‌نین صدری مصطفی شنتوپ کوچ مسئله‌سی‌نین قلوبال پروبلئم اولدوغونو وورغولاییب.
پایتاخت آنکارادا بولقاریستان پارلامئنتی‌نین صدری وجدی رشیدوولا گؤروشن مصطفی شنتوپ بیرگه مطبوعات کنفرانسیندا فوریه‌نین 24-ده باشلایان روسیا-اوکراینا محاربه‌سی ایله باغلی آرتان مهاجرته دقت چکه‌رک دئییب: "آوروپا پارلامئنت صدرلری‌نین ایشتیراکی ایله کوچ ایله باغلی توپلانتی کئچیرمگین فایداسی اولا‌جاق. بیز بیلیریک کی، اوکراینا‌دان گلن کوچ اوکراینا ایله قونشو اولان اؤلکه‌لرده، داها سونرا ایسه بوتون آوروپا اؤلکه‌لرینده کوچ پروبلئمی یارادیب.
بیز تورکیه اولا‌راق بو پروبلئمین یالنیز معین اؤلکه‌لرین اوزرینده اولماسینی دوزگون حساب ائتمه‌دیگیمیزی هر زامان بیان ائتمیشیک. کوچ پروبلئمی بولگه‌سل دئییل، قلوبال‌دیر. اونا گؤره حل یولوندا دا قلوبال اولماق لازیم‌دیر".
بولقاریستان پارلامئنتی‌نین صدری ایسه چیخیشیندا تورکیه-‌نین مهاجرتله باغلی ایشلردکی اوغورلارینا تقدیر ائتدیگینی سؤیله‌ییب.
